envoyé
Store norske leksikon,Samfunn,Politikk og offentlig forvaltning,Internasjonal politikk,Diplomati,Begreper i diplomati
Envoyé var i perioden frem til 1960-tallet en utsendt diplomat. I dag kalles slike utsendinger for ambassadører.
Da mye diplomatisk praksis ble strømlinjeformet og lovfestet ved Wiener-kongressen i 1815, var det nesten utelukkende stater som kunne utveksle diplomater, og bare stormakter som kunne utveksle ambassadører. Frem til andre verdenskrig hadde alle andre ledere av legasjoner tittelen envoyé eller minister (unntaket var Latin-Amerika, der enkelte stater på 1930-tallet kalte hverandres utsendinger «ambassadør», men da uten forankring i folkeretten). Sovjetunionens utsending til Kristiania/Oslo i årene 1923–1926 og 1927–1930, Aleksandra Kollontaj, hadde for eksempel ikke tittelen ambassadør, men minister. Den første norske utsending som kunne bære tittelen ambassadør, var Wilhelm von Munthe af Morgenstierne (1942–1958). Les mer i Store norske leksikon ambassadør diplomat diplomati minister – sendemann